
KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. szeptember 24-i rendkívüli ülésére)


TÁRGY:	A 39/2026 SZÁMÚ KÉPVISELŐ-TESTÜLETI HATÁROZAT MÓDOSÍTÁSA


A Képviselő-testület a 39/2026. számú határozatával kezdeményezte a Magyar Állam tulajdonában lévő a vasút nyomvonalán kitermelt és Kiskunhalas telephelyen deponált (vastag lágylombos tűzifa 1059,9 m3 és keménylombos tűzifa 244,5 m3) faanyag ingyenes önkormányzati tulajdonba adását.
Az Önkormányzat tájékoztatás kéréssel fordult az MNV Zrt.-hez a tulajdonba vétel várható idejéről.
Az MNV Zrt. tájékoztatásában jelezte, hogy a fa depónia vagyonértékelése folyamatban van, jelezte továbbá, hogy kéri a Képviselő-testület határozatának pontosítását: a határozat 1. pontjában a jogszabály számában elírás történt, valamint a fa depónia vagyonkezelője nem a Magyar Államvasutak Zrt., hanem a MÁV Pályaműködtetési Zrt. 

Fentiek figyelembevételével javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2026. szeptember 17.
Domonyi László sk.
polgármester


HATÁROZAT-TERVEZET

Kiskőrös Város Önkormányzatának Képviselő-testülete
1. a nemzeti vagyonról szóló 2011. évi CXCVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt.-nél (a továbbiakban: MNV Zrt.), mint tulajdonosi joggyakorlónál, valamint a MÁV Pályaműködtetési Zrt.-nél, mint vagyonkezelőnél kezdeményezi és kérelmezi a Magyar Állam tulajdonában lévő a vasút nyomvonalán kitermelt és Kiskunhalas telephelyen deponált (vastag lágylombos tűzifa 1059,9 m3 és keménylombos tűzifa 244,5 m3) faanyag ingyenes önkormányzati tulajdonba adását.

Felelős:	polgármester
Határidő:	értelemszerűen

A Képviselő-testület „Ingó vagyon – deponált faanyag – ingyenes tulajdonba vétele” tárgyú 39/2026. számú határozata a módosítással egységes szerkezetben:


HATÁROZAT-TERVEZET

Kiskőrös Város Önkormányzatának Képviselő-testülete
2. a nemzeti vagyonról szóló 2011. évi CXCVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt.-nél (a továbbiakban: MNV Zrt.), mint tulajdonosi joggyakorlónál, valamint a MÁV Pályaműködtetési Zrt.-nél, mint vagyonkezelőnél kezdeményezi és kérelmezi a Magyar Állam tulajdonában lévő a vasút nyomvonalán kitermelt és Kiskunhalas telephelyen deponált (vastag lágylombos tűzifa 1059,9 m3 és keménylombos tűzifa 244,5 m3) faanyag ingyenes önkormányzati tulajdonba adását.
3. a faanyag depóniát Magyarország helyi önkormányzatairól szóló 2011. CLXXXIX. törvény 13. § (1) bekezdés „8a. pontja szerinti szociális szolgáltatások és ellátások, amelyek keretében települési támogatás állapítható meg” közfeladatainak ellátása érdekében kívánja tulajdonba venni és a rászorulók részére szociális helyzetük javítása érdekében szociális tűzifa céljára hasznosítani.
4. nyilatkozik, hogy az ingyenes tulajdonba vétel során felmerülő valamennyi költséget Kiskőrös Város Önkormányzata viseli.
5. nyilatkozik, hogy a faanyag depónia nem áll védettség alatt.
6. felhatalmazza a polgármestert, hogy a faanyag depónia ingyenes önkormányzati tulajdonba adásával összefüggő eljárás során az MNV Zrt. felé teljes jogkörben eljárjon, és valamennyi nyilatkozatot megtegye, az ingyenes önkormányzati tulajdonba adásra vonatkozó megállapodást aláírja.

Felelős:	polgármester
Határidő:	értelemszerűen

